เป็นตุ่มที่อวัยวะเพศหญิง ตุ่มเล็กๆตุ่มเดียว บริเวณปากช่องคลอด ตุ่มแรกเป็นลักษณะสีปกตินูนๆขึ้นมาเรียบ ตุ่มที่สอง อยู่บนบริเวณแคมนอก มีลักษณะเป็นติ่งขนาดไม่ถึง1มิล มีสีดำเหมือนเนื้อทั่วไปบริเวณนั้น ไม่ได้โตขึ้น มีอันตรายไหมคะ ฉีดวัคซีนมะเร็งปากมดลูกแล้วแต่ไม่แน่ใจว่ากี่สายพันธุ์ ฉีดมาแล้ว5-6ปีค่ะ
สวัสดีค่ะ อาการมีตุ่มที่อวัยวะเพศหญิง เป็นตุ่มเล็กๆตุ่มเดียว ดังกล่าวมานั้น อาจจะเกิดจาก การมีหูดหงอนไก่จากการติดเชื้อ HPV หูดข้าวสุก เริมที่อวัยวะเพศ แผลหนองใน แผลริมอ่อน การติดเชื้อแบคทีเรียที่เยื่อบุอวัยวะเพศ หรือแผลจากการถลอกหรือการเกาโดยการได้รับวัคซีนมะเร็งปากมดลูกมาแล้วนั้น อาจจะป้องกันได้บางสายพันธุ์ ไม่ได้ป้องกันได้ทุกสายพันธุ์ที่อาจจะทำให้เกิดหูดหงอนไก่หากเป็นตุ่มขนาดเล็ก ไม่เจ็บมาก อาจจะค่อยๆยุบไปได้เองไม่ต้องทำอะไร แต่ถ้าตุ่มยังคงเป็นตลอด โตเร็ว เจ็บปวด ลุกลาม เริ่มมีหลายตุ่มมากขึ้นเรื่อยๆ ควรไปพบแพทย์เพื่อตรวจเพิ่มเติม ในระหว่างนี้ไม่ไปแกะเกา งดการมีเพศสัมพันธ์ไปก่อน